
	1.
	MK vēstules projekts
Ministru kabinets ir izskatījis Saeimas Pilsonības, migrācijas un sabiedrības saliedētības komisijas 2025. gada 23. septembra vēstulē Nr. 142.1.9/15-9-14/25 izteikto aicinājumu par efektīvas un koordinētas pieejas īstenošanu, lai sekmētu Ukrainas civiliedzīvotāju (turpmāk – UAC) ilgtermiņa iekļaušanos Latvijā.	
Kultūras ministrija (turpmāk – ministrija) ir apzinājusi gan starptautisko organizāciju, gan nevalstisko organizāciju, veiktos pētījumus par UAC situāciju, risinājumiem un izaicinājumiem. Lai rastu efektīvāko risinājumu par UAC iekļaušanās Latvijā stratēģijas plānošanu, īstenošanu un uzraudzību, ministrija ir veikusi sarunas ar Iekšlietu ministriju un Sabiedrības integrācijas fondu, lai apzinātu esošo koordinācijas risinājumu priekšrocības un nepilnības.	
Ministrija informē, ka no 2026. gada 1. aprīļa plāno uzņemties UAC iekļaušanās Latvijā koordināciju, to turpmāk veicot ciešā sadarbībā ar Sabiedrības integrācijas fondu un nevalstiskajām organizācijām. Vienlaikus ministrija ir sagatavojusi informatīvā ziņojuma projektu par UAC iekļaušanās Latvijā stratēģijas koordinācijas pārņemšanu, kas tuvākajā laikā tiks virzīts starpinstitūciju saskaņošanai vienotajā tiesību aktu portālā (TAP).
	Iebildums
Iekšlietu ministrija iebilst vēstules projekta pēdējā teikuma redakcijai: "Vienlaikus ministrija ir sagatavojusi informatīvā ziņojuma projektu par UAC iekļaušanās Latvijā stratēģijas koordinācijas pārņemšanu, kas tuvākajā laikā tiks virzīts starpinstitūciju saskaņošanai vienotajā tiesību aktu portālā (TAP)." Minētais teikums rada nepamatotu priekšstatu, ka līdz šim par "Ukrainas civiliedzīvotāju iekļaušanās Latvijā stratēģijas koordināciju" bijusi atbildīga kāda cita valsts pārvaldes iestāde. Norādām, ka Iekšlietu ministrijas izstrādātais ikgadējais pasākumu plāns Ukrainas civiliedzīvotāju atbalstam nav uzskatāms par "iekļaušanās stratēģiju" un Iekšlietu ministrija nav bijusi atbildīga ne par šādas stratēģijas izstrādi, ne koordināciju. Ar Ministru prezidenta 2022. gada 3.marta rīkojumu Nr. 2022/1.2.1.-68 izveidotais Civilās aizsardzības operacionālās vadības centrs, ko vada Iekšlietu ministrijas valsts sekretārs, tika izveidots ar mērķi noteikt valsts institūciju, pašvaldību un komersantu īstenojamos pasākumus un iesaistāmos resursus personu no Ukrainas masveida ierašanās gadījumā Latvijā. Vēršam uzmanību, ka savā vēstulē Saeimas Pilsonības, migrācijas un sabiedrības saliedētības komisija aicina Ministru kabinetu izstrādāt stratēģiju Ukrainas civiliedzīvotāju ilgtermiņa integrācijai un sociālekonomiskai iekļaušanai Latvijā. 

